Noszlopys néptáncosok sikere Siófokon
Megjelent: 2015. április 27. hétfő, 18:36
Az elmúlt héten rendezték Siófokon az V. Országos Néptáncverseny regionális válogatóját. A versenyen 70 szólista néptáncos vett részt. A gyermekek három kategóriában versenyeztek, marcalit az I. korcsoportos Takács Gábor Bence és a II. korcsoportos Harangozó Barnabás képviselte.
A résztvevők kötelező táncokként somogyi kanászt és verbungot (nem verbunk) és bukovinai silladrit mutattak be. A háromtagú zsűri, a hét régió válogatói után állapította meg a ponthatárokat, amelyekkel az országos döntőbe lehetett jutni. Mindkét marcali versenyző a korosztályában második helyezést ért el a válogatón, de nagy örömünkre, Takács Gábor Bence, pontszámai alapján a döntőbe is bejutott. Az országos versenyt május 15-16-án, Kaposváron rendezik. Táncosainknak gratulálunk a versenyen nyújtott teljesítményhez, Bencének sikeres felkészülést kívánunk az országosra. A gyerekeket Takács Gábor készítette fel a válogatóra.
Could not find folder /home/httpd/www/marcaliportal.hu/html/galeriak/2015/2015-04-27-18-29-16